Leopoldo Sedaro Sengoro stadionas

Leopoldo Sedaro Sengoro stadionas () – daugiafunkcis stadionas Dakare, Senegale. Dažniausiai naudojamas futbolo rungtynėms. Jis yra Senegalo nacionalinės futbolo komandos namų aikštė. Stadione telpa 60 tūkst. žiūrovų (namų rungtynėms leidžiama iki 80 tūkst.).

 Istorija 
miniatiūra|220px|left|Stadiono prieigos

1985 m. spalio 31 d. naują stadioną iškilmingai atidarė Senegalo prezidentas Abdou Diouf ir pavadino jį „Draugystės stadionu“ (Stade de l’Amitié).La dénomination « stade de l’Amitié » a auparavant été celle d’un autre stade de Dakar, construit en 1963, qui prit par la suite le nom de stade Demba-Diop, en hommage au ministre assassiné, Demba Diop 2001 m. stadionas pervadintas tais pačiais metais mirusio pirmojo Senegalo prezidento ir poeto Leopoldo Sedaro Sengoro (1960–1980) garbei.

Stadioną pastatė Kinijos kompanija. Jis savo forma primena „skraidančią lėkštę“. Be futbolo rungtynių, arenoje rengiamos lengvosios atletikos, tinklinio, krepšinio, teniso, kovos menų (įskaitant senegalietiškas imtynes) ir kitų sporto šakų varžybos.

Stadiono rekordinis lankomumas – 75 000 žmonių – buvo nustatytas 1992 m. per futbolo rungtynes tarp Senegalo ir Nigerijos vyrų futbolo rinktinių.

Stadione vyko 1992 m. Afrikos Tautų taurės finalas, 1998 m. Afrikos lengvosios atletikos čempionatas. Kiti reikšmingi renginiai:
 1992 m. stadione vyko finalinės Afrikos tautų taurės rungtynės, kuriose Dramblio Kaulo Kranto vyrų futbolo rinktinė laimėjo prieš Ganą.
 2002 m. vasario 22 d. popiežius Jonas Paulius II stadione laikė katalikiškas šv. mišias.
 Nuo 2005 m. stadione vyksta vienas iš Tarptautinės lengvosios atletikos federacijos (IAAF) World Challenge finalų.
 2007 m. balandžio 3 d. čia surengta trečiojo šalies prezidento Abdoulaye Wade inauguracija.

 Šaltiniai 

 Nuorodos 

 Apie stadioną Senegalo sporto ministerijos svetainėje
 europlan-online.de: Stade Léopold Sédar Senghor – Dakar

Kategorija:Senegalo futbolo stadionai
Kategorija:Dakaras